CELEX: 62020TN0372
Language: lv
Date: 2020-06-15 00:00:00
Title: Lieta T-372/20: Prasība, kas celta 2020. gada 15. jūnijā – Dermavita Company/EUIPO – Allergan Holdings France (“JUVEDERM”)

10.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 262/33
            
         
      Prasība, kas celta 2020. gada 15. jūnijā – Dermavita Company/EUIPO – Allergan Holdings France (“JUVEDERM”)
      (Lieta T-372/20)
      (2020/C 262/45)
      Tiesvedības valoda – angļu
      
         Lietas dalībnieki
      
      
         Prasītāja: Dermavita Company SARL (Beirūta, Libāna) (pārstāvji: D. Todorov, advokāts)
      
         Atbildētājs: Eiropas Savienības Intelektuālā īpašuma birojs (EUIPO)
      
         Otra procesa EUIPO Apelācijas padomē dalībniece: Allergan Holdings France SAS (Courbevoie, Francija)
      
         Informācija par procesu EUIPO
         
      
      
         Strīdus preču zīmes īpašniece: otra procesa EUIPO Apelācijas padomē dalībniece
      
         Attiecīgā strīdus preču zīme: Eiropas Savienības vārdiska preču zīme “JUVEDERM” – Eiropas Savienības preču zīme Nr. 2 196 822
      
         Process EUIPO: spēkā neesamības atzīšanas process
      
         Apstrīdētais lēmums: EUIPO Apelācijas ceturtās padomes 2020. gada 14. aprīļa lēmums lietā R 877/2019-4
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  daļēji atcelt apstrīdēto lēmumu, kas attiecas uz pieteikuma par Eiropas Savienības preču zīmes Nr. 2 196 822 “JUVEDERM” atcelšanu attiecībā uz apstrīdētajām precēm “bioloģiski saderīgas vielas medicīniskiem mērķiem grumbu samazināšanai” noraidīšanu;
               
            
                  —
               
               
                  piespriest EUIPO un otrai procesa dalībniecei segt savus, kā arī atlīdzināt prasītājas tiesāšanās izdevumus katrā no atcelšanas procesa posmiem un apelācijas procesā, tostarp procesā EUIPO un tiesvedībā Vispārējā tiesā.
               
            
         Izvirzītie pamati:
      
      
                  —
               
               
                  attiecīgo tiesību aktu, kas attiecas uz preču, attiecībā uz kurām ir izmantota preču zīme, rakstura vērtējumu, kļūdaina interpretācija;
               
            
                  —
               
               
                  pierādījumu neesamība par to, ka preču zīmi ir izmantojušas trešās personas ar Eiropas Savienības preču zīmes īpašnieka piekrišanu Eiropas Parlamenta un Padomes Regulas (ES) 2017/1001 18. panta 2. punkta izpratnē.